section_heading: Europski političar
paragraph_text: U tu svrhu počeo je oko sebe okupljati istomišljenike u Europskom parlamentu vodeći računa da uključi članove različitih političkih skupina. Na početnom sastanku u restoranu "Crocodile" u Strasbourgu osnovan je tzv. "Crocodile Club", koji je nakon što je brojčano ojačao podnio prijedlog Parlamentu za osnivanje posebnog odbora za izradu prijedloga novog ugovora o Uniji. Odbor će na posljetku biti osnovan u siječnju 1982. kao Odbor za institucionalne poslove sa Spinellijem kao generalnim izvjestiteljem.